มหาวิทยาลัยอิลลินอย เออร์แบนา-แชมเปญจน์

มหาวิทยาลัยอิลลินอย เออร์แบนา-แชมเปญ (อังกฤษ: University of Illinois Urbana-Champaign; ตัวย่อ: UIUC) เป็นมหาวิทยาลัยรัฐระดับเรือธงของระบบมหาวิทยาลัยอิลลินอย ก่อตั้งในปี ค.ศ. 1867 มีนักศึกษากว่า 59,000 คน ซึ่งมากเป็นอันดับต้น ๆ ของสหรัฐ มหาวิทยาลัยประกอบด้วย 16 วิทยาลัย เปิดสอนหลักสูตรปริญญาตรีและบัณฑิตศึกษารวมกว่า 250 สาขา และยังเป็นที่ตั้งของสวนวิจัยและศูนย์ประยุกต์ซูเปอร์คอมพิวเตอร์แห่งชาติ (NCSA) ในด้านวิชาการ UIUC ถูกจัดอยู่ในกลุ่มสถาบันวิจัยระดับสูงสุด (R1) โดยมีค่าใช้จ่ายด้านการวิจัยสูงถึง 652 ล้านดอลลาร์ (ค.ศ. 2019) และมีระบบห้องสมุดมหาวิทยาลัยที่ใหญ่เป็นอันดับ 4 ของประเทศ ด้านความสำเร็จระดับโลก บุคลากรและศิษย์เก่าได้รับรางวัลโนเบล 24 รางวัล, รางวัลพูลิตเซอร์ 27 รางวัล, รางวัลทัวริง และเหรียญฟีลด์ส ด้านกีฬาในนาม ไฟต์ติงอิลไลไน ประสบความสำเร็จอย่างสูงในกลุ่ม บิ๊กเทน โดยเฉพาะทีมอเมริกันฟุตบอลที่ชนะเลิศระดับประเทศ 5 สมัย และชนะรายการโรสโบวล์ 3 ครั้ง นอกจากนี้ นักกีฬาของมหาวิทยาลัยยังคว้าเหรียญรางวัลจากกีฬาโอลิมปิกได้รวม 29 เหรียญ วิชาการและอันดับมหาวิทยาลัย มหาวิทยาลัยมีชื่อเสียงโดดเด่นอย่างมากในด้าน วิศวกรรมศาสตร์ และ วิทยาการคอมพิวเตอร์ รวมถึงสาขา ฟิสิกส์ นิเทศศาสตร์ เกษตรศาสตร์ การบัญชี และ ครุศาสตร์ การจัดอันดับ: ในปี ค.ศ. 2025–2026 มหาวิทยาลัยได้รับการจัดอันดับโดย ยูเอสนิวส์แอนด์เวิลด์รีพอร์ต ให้อยู่ในกลุ่มมหาวิทยาลัยของรัฐที่ดีที่สุด (Top Public Schools) ในอันดับที่ 12 ของประเทศ และอยู่ในอันดับที่ 30–35 ของโลกในภาพรวม โครงสร้าง: ประกอบด้วยวิทยาลัยและสถาบันการศึกษา 15 แห่ง และมีภาควิชามากกว่า 150 แห่ง โดยในปีการศึกษา 2025 มีจำนวนนักศึกษารวมกว่า 60,000 คน ซึ่งถือเป็นหนึ่งในมหาวิทยาลัยที่มีจำนวนนักศึกษามากที่สุดในสหรัฐ ที่ตั้งและสภาพแวดล้อม วิทยาเขตตั้งอยู่ห่างจากนครชิคาโกไปทางทิศตะวันตกเฉียงใต้ประมาณ 210 กิโลเมตร (130 ไมล์) มีจุดเด่นคือสถาปัตยกรรมแบบจอร์เจียน (Georgian Revival) และพื้นที่สีเขียวขนาดใหญ่ใจกลางมหาวิทยาลัยที่เรียกว่า "เมนควอด" (Main Quad) กีฬาและสัญลักษณ์ประจำมหาวิทยาลัย ทีมกีฬาของมหาวิทยาลัยใช้ชื่อว่า ไฟต์ติงอิลไลไน (Fighting Illini) เข้าร่วมการแข่งขันในระดับ NCAA Division I ในกลุ่ม บิ๊กเทน (Big Ten Conference) ผลงานเด่น: ชนะเลิศอเมริกันฟุตบอลระดับประเทศ 5 สมัย (ค.ศ. 1914, 1919, 1923, 1927 และ 1951) และชนะเลิศบาสเกตบอลระดับประเทศในปี 1915 รวมถึงได้รองแชมป์ในปี 2005 สีและสัญลักษณ์: สีประจำมหาวิทยาลัยคือ สีน้ำเงินอิลลินอย (Illinois Blue) และสีส้มอาร์แชนจ์ (Arancia Orange) หมายเหตุ: มหาวิทยาลัยได้ยกเลิกการใช้ภาพลักษณ์ชาวอินเดียนแดง (Chief Illiniwek) เป็นสัญลักษณ์นำโชคอย่างเป็นทางการตั้งแต่ปี ค.ศ. 2007 เพื่อความเหมาะสมทางวัฒนธรรม ศิษย์เก่าและคณาจารย์ที่มีชื่อเสียง ศิษย์เก่าของมหาวิทยาลัยแห่งนี้มีบทบาทสำคัญในการก่อตั้งองค์กรและเทคโนโลยีระดับโลกมากมาย เช่น เน็ตสเคปคอมมิวนิเคชัน, เอเอ็มดี, เพย์พาล, ออราเคิล, เพลย์บอย, ยูทูบ, สายการบินเดลต้า, และการพัฒนาเว็บเบราว์เซอร์รุ่นแรก ๆ อย่าง โมเสก และ ซาฟารี นอกจากนี้ UIUC ยังเป็นแหล่งกำเนิดของเทคโนโลยีเปลี่ยนโลก อาทิ ไดโอดเปล่งแสง (LED), วงจรรวม (Integrated Circuit), ทรานซิสเตอร์, การสร้างภาพด้วยเรโซแนนซ์แม่เหล็ก (เอ็มอาร์ไอ) และจอพลาสมา รายชื่อศิษย์เก่าที่มีชื่อเสียง ศิษย์เก่าชาวไทย ชัชชาติ สิทธิพันธุ์ – ผู้ว่าราชการกรุงเทพมหานคร และอดีตรัฐมนตรีว่าการกระทรวงคมนาคม เอกนิติ นิติทัณฑ์ประภาศ – รองนายกรัฐมนตรี และรัฐมนตรีว่าการกระทรวงการคลัง ปรีดี ดาวฉาย – อดีตรัฐมนตรีว่าการกระทรวงการคลัง และอดีตประธานสมาคมธนาคารไทย บุญคลี ปลั่งศิริ – อดีตประธานคณะกรรมการบริหาร อินทัช โฮลดิ้งส์ (ชิน คอร์ปอเรชัน) ยอดเยี่ยม เทพธรานนท์ – สถาปนิกชื่อดังและศิลปินแห่งชาติ เฉลิม สุจริต – อดีตคณบดีคณะสถาปัตยกรรมศาสตร์ จุฬาลงกรณ์มหาวิทยาลัย ประทีป ตั้งมติธรรม – ประธานกรรมการบริหาร ศุภาลัย สวัสดิ์ ตันตระรัตน์ – ภาคีสมาชิก ราชบัณฑิตยสภา และอดีตผู้อำนวยการ SIIT นินนาท สินไชย – อดีตนักแสดงชื่อดัง อ้างอิง แหล่งข้อมูลอื่น มหาวิทยาลัยอิลลินอย เออร์แบนา-แชมเปญจน์